ARRONDO ALDASORO (EH Bildu, 2014-10-16):
Bai.
Erabiliko dut zatitxo hau pixka bat azken interbentzioan Eusko Alderdi Jeltzalearen izenean, Amaia Arregik aipatutakoa komentatzeko, azken batean beste interbentzioetan oinarrian edo gaurko egunean eztabaida gai dugun puntua oinarrian bat gatozelako.
Aipatu da nolabait dekretua indarrean dagoela, baina hori esanda, esan behar da hori dela nolabait Jaurlaritzari interesatzen zaion mezua, interesatzen zaion kanporatzea interesatzen zaion mezua.
Zeren dekretua indarrean dagoela denok dakigu, baina ondorioa da hala eta guztiz ehunka pertsona geldituko direla diru-laguntza horiek aurten jaso gabe zuen proposamena indarrean sartzen baldin bada eta mantentzen baldin bada.
Beraz, nola esplikatu diru hori aurrikusten zituztenak bere egunerokotasunari aurre egiteko diru hori ez dutela jasoko, baina indarrean dagoela dekretua. Nik uste dut pertsona horientzat bost, azken batean eragina berdina da.
Eta esaten da indarrean dagoela, baina noiz ordainduko zaie 2015ean zuen ikuspuntutik berriro ere agortu arte diru partida? Edo diru partida ipiniko da oraingoan 2014ean ordaindu ez dena eta 2015ean ordaindu behar dena?
Hori dena ikusteko dago eta guk eskatzen duguna da gaur Legebiltzar honek argi adieraztea orain 2014eko diru laguntzak eman behar direla eta 2015ekoak aurrekontuetan ziurtatuta gelditu behar direla.
Pozten naiz, pozgarria da entzutea ere behintzat hausnarketa baten beharraren inguruan bat gatozela, zeren zaintza lana eta enplegua bateratzeko politikak berdintasuna bultzatu behar dute, zalantzarik gabe, eta zaintza lanak emakumeen esparrua izatetik gizonezkoarena ere izatea pasatu behar dira.
Eta hori gaur ez da errealitatea, nahiz eta lan mundurako ba ez dakit zer dirulaguntza Lanbideren bitartez zegoen, horrek ere bere hausnarketa eskatu beharko luke.
Zeren horretarako neurri asko hartu behar dira eta, besteak beste eta batzuk aipatzeko, esango nuke lan merkatuan emakumeen lan-baldintzak hobetzea ezinbesteko neurri bat izan beharko litzatekeela, edo zaintza lanaren balore soziala indartzea erantzukidetasuna bultzatzeko eta bultzatuz ezinbestekoa izan behar dela ere.
Eta lan merkatua beste modu batean arautu behar dela, zuk ere esan duzun bezala, ordutegiak malguagoak egiten, kontziliazioa eta enplegua eta zaintza uztartzeko, bateratzeko aukerak izateko.
Baina gaurko eztabaida ez da hori. Hori gelditu beharko da, askotan gertatzen den bezala, beste batean neurri zehatzak hausnarketa baten ondorioz hartzeko.
Gaurko eztabaida, gure ikuspuntutik behintzat, da ezarritako murrizketa batzuk bertan behera uztea eta guretzat murrizketak dira. Diru hori ez dute jasoko, ez dira jasotzen ari pertsona horiek. Beraiei esplikatu beharko diezue hori murrizketa ez dela.
Guk argi dugu, da beste murrizketa bat aurten egiten dena eta onartezina dena eta bidegabea dena. Eta horregatik gaurkoan guretzat inportantea da pertsona horiek, kaltetuak izan diren pertsona horiek ikustea Legebiltzar honek beraiei egindako kaltea konpontzea eskatzen diola Jaurlaritzari.
Eta noski, bukatzeko espero dugu hemen gaur adostutakoa eta aterako dena aurrera Jaurlaritzak betetzea, ez begiratzea beste alde batera eta kasu egitea hemengo talde parlamentario guztiak, zuek ez ezik, babesten duzuelako Jaurlaritza esaten duguna.
Beraz, hori da gure eskaria. Gaur hemen onartuko dena Jaurlaritzak bete dezala kaltetuak izan diren pertsonak ikusteko posible dela baita ere politika batzuk, momentu batzuetan, gaizki eginda dagoenak aldatzea.
Eskerrik asko.